> Els últims mesos, des de la tardor de 2008 fins a la primavera de 2009, han estat especialment marcats per conflictes polítics i socials derivats de la crisi econòmica mundial. Creiem que estem davant d’un nou cicle de protestes socials a Europa, però, segons expliquen la majoria d’analistes, això no vol dir que la revolució sigui gens propera. Aquest reportatge se centra exclusivament en l’anàlisi de la situació social a Europa i, en concret, a Catalunya. Tanmateix, som conscients de la fortalesa dels moviments socials a l’Amèrica Llatina, l’Àfrica o Àsia i prometem explicar-los i analitzar-los en pròximes edicions.